**OBRAZLOŽENJE IZVRŠENJA FINANCIJSKOG PLANA HRVATSKIH VODA ZA PRVO POLUGODIŠTE 2024. GODINE**

**UVOD**

U razdoblju siječanj - lipanj 2024. godine ukupni prihodi ostvareni su iznosom od  262.973.485,29 EUR, odnosno 33,15% u odnosu na plan, od čega su prihodi poslovanja (šifra 6) ostvareni u iznosu od 262.965.858,97 EUR odnosno 99,99% ukupnih prihoda, a prihodi od prodaje nefinancijske imovine (šifra 7) iznosom od 7.626,32 EUR.

**PRIHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE 1.-6. 2023.** | **PLAN 2024.** | **OSTVARENJE 1.-6. 2024.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 6 PRIHODI POSLOVANJA | 349.163.276 | 792.313.571 | 262.965.859 | 75,3 | 33,2 |
| 7 PRIHODI OD PRODAJE NEFINANCIJSKE IMOVINE | 1.121 | 1.040.873 | 7.626 | 680,3 | 0,7 |
| **UKUPNI PRIHODI** | **349.164.397** | **793.354.444** | **262.973.485** | **75,3** | **33,1** |

U strukturi ukupnih prihoda, prihodi po posebnim propisima – prihodi od vodnog gospodarstva čine udio od 48,70%, prihodi od kapitalnih i tekućih pomoći iz Državnog proračuna, te tekućih i kapitalnih pomoći temeljem prijenosa EU sredstava - Državni proračun 49,06%, a svi ostali  2,24 %.

**Prihodi poslovanja**(šifra 6) ostvareni su u postotku 33,19% u odnosu na plan, manji su u odnosu na 2023. godinu za 86.197.417,19 EUR, što je smanjenje od  24,69 % i to prvenstveno u dijelu tekućih i kapitalnih pomoći temeljem prijenosa EU sredstava, a sve zbog smanjene realizacije na aktivnostima sufinanciranim bespovratnim sredstvima iz EU fondova.

**Pomoći iz inozemstva i od subjekata unutar općeg proračuna** (šifra 63) ostvareni su u ukupnom iznosu od 129.012.011,82 EUR, 27,77 % u odnosu na plan, 36,16 % manje u odnosu na isto razdoblje prošle godine, a odnose se na:

**Pomoći proračunu iz drugih proračuna i izvanproračunskim korisnicima** (šifra 633) ostvarene su iznosom od 60.549.952,58 EUR, 27,76% u odnosu na plan, što je povećanje 144,74 % i to prvenstveno u dijelu kapitalnih pomoći.

Sastoje se od kapitalnih pomoći iz Državnog proračuna – 60.022.384,99 EUR.

Danom 17.5.2024., tj. danom stupanja na snagu Zakona o izmjenama i dopunama Zakona o ustrojstvu i djelokrugu tijela državne uprave („Narodne novine“, broj 57/2024) Ministarstvo gospodarstva i održivog razvoja nastavlja s radom kao Ministarstvo gospodarstva.

Ministarstvo zaštite okoliša i zelene tranzicije preuzima poslove iz djelokruga dosadašnjeg Ministarstva gospodarstva i održivog razvoja koji se odnose na zaštitu okoliša, zaštitu prirode i vodno gospodarstvo te opremu, pismohranu i drugu dokumentaciju, sredstva za rad, financijska sredstva, prava i obveze, kao i državne službenike i namještenike zatečene na obavljanju preuzetih poslova, uključujući rukovodeće državne službenike koje je imenovala Vlada Republike Hrvatske.

Nadležno ministarstvo Hrvatskim vodama od 01.01.-16.05.2024. godine je Ministarstvo gospodarstva i održivog razvoja, od 17.05.2024. na dalje je Ministarstvo zaštite okoliša i zelene tranzicije.

Kapitalne pomoći iz Državnog proračuna sastoje se od 32.394.020,09 EUR povučenih s razdjela Ministarstva gospodarstva i održivog razvoja kroz učešće državnog proračuna za EU vodno-komunalne projekte 31.788.221,47 EUR i za projekte vodno-komunalne infrastrukture Švicarsko-Hrvatski program suradnje 605.798,62 EUR.

Kapitalne pomoći iz Državnog proračuna sastoje se od 27.628.364,90 EUR povučenih s razdjela Ministarstva zaštite okoliša i zelene tranzicije kroz učešće državnog proračuna za EU vodno-komunalne projekte 27.122.305,68 EUR, za projekt NPOO - Nacionalni plan oporavka i otpornosti (Mehanizam za oporavak i otpornost) s iznosom 498.268,41 EUR  i za projekte navodnjavanja 7.790,81 EUR.

Kapitalne pomoći proračunu iz proračuna lokalne i regionalne samouprave ostvarene su u iznosu 527.567,59 EUR, a odnose se na učešće u sufinanciranju EU projekata – lokalna komponenta.

**Pomoći temeljem prijenosa EU sredstava** (šifra 638) ostvarene su iznosom od 68.462.059,24 EUR, 61,39 % manje u odnosu na isto razdoblje prošle godine, odnosno 27,88% u odnosu na plan, a odnose se na:

Tekuće pomoću temeljem prijenosa EU sredstava ostvarene su iznosom od  4.014.467,83 EUR, a  sastoje se od bespovratnih EU sredstava putem državnog proračuna s razdjela:

Ministarstva gospodarstva i održivog razvoja (913.300,84 EUR) za EU projekt Naturavita u iznosu od 151.470,58 EUR, Mehanizma za oporavak i otpornost NPOO poplave u iznosu  761.830,26 EUR

Ministarstva zaštite okoliša i zelene tranzicije (633.453,67 EUR) za EU projekt Naturavita u iznosu od 356.567,90 EUR, Mehanizma za oporavak i otpornost NPOO poplave u iznosu  276.885,77 EUR

Ministarstva regionalnog razvoja i fondova EU (2.467.713,32 EUR) za tehničku pomoć.

Kapitalne pomoći temeljem prijenosa EU sredstava ostvarene su u ukupnom iznosu od 64.447.591,41 EUR, a sastoje se od bespovratnih EU sredstava putem državnog proračuna sa razdjela:

Ministarstva gospodarstva i održivog razvoja (47.012.818,29 EUR) za EU projekte poboljšanja vodno-komunalne infrastrukture OP „Konkurentnost i kohezija 2014-2020 Prioritet 5 i 6“ za projekte obrane od poplava u iznosu 1.938.871,34 EUR, te iz Mehanizma za oporavak i otpornost NPOO - za vodno komunalne projekte u iznosu od 40.279.613,09 EUR i za projekte obrane od poplava u iznosu 4.794.333,86 EUR.

Ministarstva zaštite okoliša i zelene tranzicije (17.434.773,12 EUR) za EU projekte iz Mehanizma za oporavak i otpornost NPOO - za vodno komunalne projekte u iznosu od 13.332.338,36 EUR i za projekte obrane od poplava u iznosu 4.102.434,76 EUR.

**Prihodi od imovine** (šifra 64) ostvareni su u ukupnom iznosu 310.665,19 EUR, 24,38 % u odnosu na plan, 27,02 % manje u odnosu na isto razdoblje prošle godine, a odnose se na prihode od financijske imovine (osnova naplaćenih zateznih kamata) i prihode od nefinancijske imovine (osnova zakupa i iznajmljivanja imovine).

**Prihodi od financijske imovine** (šifra 641) ostvareni su u iznosu 167.953,93 EUR, 16,67 % u odnosu na plan, 29,66 % manje u odnosu na isto razdoblje prošle godine. Sastoje se od kamate na sredstva i depozite po viđenju, prihoda od zateznih kamata s osnove vodnih naknada i ostalih prihoda (kamata na obročnu otplatu vodnog doprinosa).

**Prihodi od nefinancijske imovine** (šifra 642) u iznosu 142.711,26 EUR, 53,50 % u odnosu na plan, 23,64 % manje u odnosu na isto razdoblje prošle godine. Sastoje se od prihoda od zakupa i najma vodnog dobra, te prihoda od iznajmljivanja stambenih i poslovnih prostora.

**Prihodi od upravnih i administrativnih pristojbi, pristojbi po posebnim propisima i naknada**(šifra 65) ostvareni su u ukupnom iznosu od 128.656.701,87 EUR, 43,77 % u odnosu na plan, 3,78 % manje u odnosu na isto razdoblje prošle godine.

Prihodi vodnog gospodarstva (šifra 6522) - izvorni prihodi Hrvatskih voda ostvareni su u iznosu 128.075.467,85 EUR te ostaju na gotovo istoj razini kao i prošle godine. Odnose se na prihode od namjenskih vodnih naknada utvrđenih Zakonom o financiranju vodnog gospodarstva; naknada za uređenje voda, naknada za korištenje voda, vodni doprinos i naknadu za zaštitu voda.

Ostali nespomenuti prihodi (šifra 6526) ostvareni su u iznosu od 581.234,02 EUR, 9,89 % u odnosu na plan, 87,63% manje u odnosu na isto razdoblje prošle godine, a odnose se na refundacije troškova iz ranijih godina, povrata sredstava iz ranijih godina, od javnih isporučitelja vodnih usluga s naslova korištenih kredita za obnovu i razvitak vodno-komunalne infrastrukture, refundacije s osnova naplate troškova ovrha putem odvjetnika, refundacije troškova programa iz ranijih godina i po konačnim obračunima radova.

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima** (šifra 66) ostvareni su u ukupnom iznosu od 4.986.480,09 EUR, 15,36 % u odnosu na plan, 61,44 % manje u odnosu na isto razdoblje prošle godine.

**Prihod od prodaje proizvoda i robe te pruženih usluga** (šifra 661) ostvaren je u iznosu od  62.339,70 EUR od kantine za vlastite potrebe.

**Donacije od pravnih i fizičkih osoba izvan općeg proračuna i povrat donacija po protestiranim jamstvima** (šifra 663) ostvarene su iznosom od 4.924.140,39 EUR, 15,86 % u odnosu na plan, 61,77% manje u odnosu na isto razdoblje prošle godine. Odnose se na tekuće donacije (šifra 6631) u iznosu 813.170,34 EUR koje obuhvaćaju zajedničke aktivnosti sa HEP proizvodnjom d.o.o. u zaštiti od štetnog djelovanja voda i kapitalnim donacijama (šifra 6632) u iznosu 4.110.970,05 EUR koje se odnose na sredstva učešća javih isporučitelja vodnih usluga za projekte vodno-komunalne infrastrukture sufinancirane bespovratnim sredstvima EU projekata.

**Prihodi od prodaje nefinancijske imovine** (šifra 7) ostvareni su u iznosu od 7.626,32 EUR, a sastoje se od prihoda s osnove otkupa stanova sa stanarskim pravom.

**RASHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **IZVRŠENJE 1.-6. 2023.** | **PLAN 2024.** | **IZVRŠENJE 1.-6. 2024.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 3 RASHODI POSLOVANJA | 321.218.639 | 708.149.306 | 221.942.127 | 69,1 | 31,3 |
| 4 RASHODI ZA NABAVU NEFINANCIJSKE IMOVINE | 21.844.929 | 120.243.959 | 41.733.221 | 191,0 | 34,7 |
| **UKUPNI RASHODI** | **343.063.567** | **828.393.265** | **263.675.348** | **76,9** | **31,8** |

U razdoblju siječanj - lipanj 2024. godine ukupni rashodi poslovanja (šifra 3) ostvareni su iznosom od  221.942.127,22 EUR, 31,34 % u odnosu na plan, 30,91 % manje u odnosu na isto razdoblje prošle godine. U okviru ovih rashoda ostvareni su rashodi kako slijedi:

**Rashodi za zaposlene** (šifra 31) iznose 15.570.077,03 EUR, 48,28 % u odnosu na plan, 4,95 % više u odnosu na isto razdoblje prošle godine, iz razloga što je potpisan dodatak kolektivnom ugovoru za vodno gospodarstvo, čime su povećana određena materijalna prava radnika (povećanje osnovne plaće za 10 posto, uvođenje mjesečne naknade za prehranu, povećanje stalnog dodatka na plaću sa 500 kuna (66,36 eura) na 100 eura, povećanje solidarne pomoći u slučaju smrti bračnog druga, djeteta i roditelja radnika, posvojene i udomljene djece i djece na skrbi te punoljetne osobe kojoj je porezni obveznik imenovan skrbnikom prema posebnom zakonu). Rashodi za zaposlene se  odnose na plaće, ostale rashode za zaposlene (neoporezive naknade: jubilarne nagrade, uskrsnica, regres, naknade za odlazak u mirovinu, naknade za bolest, invalidnost i smrtni slučaj, potpore za novorođenu djecu) te doprinose na plaću.

**Materijalni rashodi** (šifra 32)iznose 68.003.206,77 EUR, 42,79 % u odnosu na plan, 13,56% manje u odnosu na isto razdoblje prošle godine, a odnose se na naknade troškova zaposlenima, rashode za materijal i energiju, rashode za usluge, i ostale nespomenute rashode poslovanja. Najznačajniji iznos ostvaren je u okviru rashoda za usluge (šifra 323) 65.021.391,36 EUR koji iznos se odnosi najvećim dijelom  na rashode za tekuće i investicijsko održavanje (šifra 3232) – 50.145.646,95 EUR; za preventivnu, redovnu i izvanrednu obranu od poplava na vodnim područjima za redovno održavanje i obnavljanje vodotoka, vodnih građevina i vodnoga dobra te održavanje i obnavljanje detaljnih melioracijskih građevina za odvodnju i navodnjavanje (49.986.519,70 EUR) i za tekuće i investicijsko održavanje poslovnih prostora, postrojenja i opreme i prijevoznih sredstava (159.127,25 EUR). U okviru ovih rashoda nalaze se i rashodi za ostale usluge (šifra 3239) ostvareni iznosom od 10.371.350,52 EUR, a isti se prvenstveno odnose na rashode za tehničke poslove od općeg interesa za upravljanje vodama (praćenje stanja voda, istražne radove, planske dokumente, idejna rješenja, studije utjecaja na okoliš, ocjene prihvatljivosti zahvata za prirodu, projekata s međunarodnim sufinanciranjem i ostalo) ostvarene iznosom 1.023.661,31 EUR i izdatke za obračun i naplatu naknada ostvarene iznosom 8.511.662,44 EUR (zakonska obaveza plaćanja naknade od 5% za usluge obračuna i naplate naknade za zaštitu i korištenje voda pravnim osobama koje obavljaju vodoopskrbnu djelatnost i 10% pravnim osobama, odnosno jedinicama lokalne samouprave koje obavljaju poslove utvrđivanja i naplate komunalne naknade i uz to naplaćuju i naknadu za uređenje voda), i ostalo ostvareno iznosom od 836.026,77 EUR (usluge uređenja prostora, usluge pri registraciji vozila, usluge čišćenja i pranja, usluge čuvanja imovine i sl.).

**Financijski rashodi** (šifra 34) ostvareni su iznosom od 2.766.583,14 EUR, 38,33 % u odnosu na plan, 43,29% više u odnosu na isto razdoblje prošle godine a odnose se na povećane otplate kamata po kreditima HBOR-a i domaćih banaka, kamata po kreditima od drugih razina vlasti (EIB, CEB) i ostale rashode (bankarske usluge i platni promet, tečajne razlike i zatezne kamate).

Rashodi za **Subvencije** (šifra 35) ostvareni su iznosom 105.209,34 EUR, na istoj razini u odnosu na isto razdoblje prošle godine, a odnose se na subvencije trgovačkim društvima u javnom sektoru (Vodovod d.o.o. Korenica - sufinanciranje mobilnog uređaja za pročišćavanje otpadnih voda na području nacionalnog parka Plitvička jezera).

**Pomoći dane u inozemstvo i unutar općeg proračuna** (šifra 36)iznose 5.291.586,69 EUR, 34,78 % u odnosu na plan, 11,82 % više u odnosu na isto razdoblje prošle godine. Odnose se na pomoći unutar općeg proračuna (šifra 363) ostvarene iznosom od 5.212.498,95 EUR - tekuće pomoći državnom proračunu – Institut za vode Josip Juraj Strossmayer 4.311.000,00 EUR, sufinanciranje jedinica lokalne samouprave za revidiranje podataka iz očevidnika koje u ime i za račun Hrvatskih voda vrše naplatu naknade za uređenje voda 46.700,91 EUR, tekuće pomoći državnom proračunu Državna geodetska uprava za multi-senzorno zračno snimanje 50.000,00 EUR i kapitalne pomoći državnom proračunu – Institut za vode Josip Juraj Strossmayer 217.500,00 EUR, kapitalne pomoći općinama iz područja štetnog djelovanja voda 28.631,63 EUR, sanacija klizišta 522.841,52 EUR i navodnjavanja 35.824,89 EUR.

**Ostali rashodi**(šifra 38) iznose 130.205.464,25 EUR, 26,34 % u odnosu na plan, 41,07 % manje u odnosu na isto razdoblje prošle godine. Odnose se na tekuće donacije i kapitalne pomoći.

Najznačajniji iznos u okviru ovih rashoda predstavljaju kapitalne pomoći (šifra 386) ostvarene iznosom od 130.183.473,36 EUR, 26,35 % u odnosu na plan, 41,08% manje u odnosu na isto razdoblje prošle godine. Odnose se na kapitalne pomoći javnim isporučiteljima vodnih usluga (šifra 3861) – 79.432.708,41 EUR i na Kapitalne pomoći iz EU sredstava (šifra 3864) – 50.750.764,95 EUR (u okviru programa investicijskih aktivnosti – Ulaganja u obnovu i razvitak vodoopskrbe, Ulaganja u objekte zaštite voda i mora od zagađivanja, projekata iz EU fondova i projekata iz Mehanizma za oporavak i otpornost sa izvorima financiranja - državnim proračunom, učešćem javnih isporučitelja vodnih usluga, jedinicama lokalne samouprave i izvornim prihodima Hrvatskih voda).

**Rashodi za nabavu nefinancijske imovine** (šifra 4) ostvareni su u iznosu od 41.733.220,78 EUR, 34,71 % u odnosu na plan, odnosno 91,04% više u odnosu na isto razdoblje prošle godine.

Rashodi za nabavu neproizvedene dugotrajne imovine (šifra 41) ostvareni su u iznosu od 653.813,56 EUR, 27,37 % u odnosu na plan, 48,32% manje u odnosu na isto razdoblje prošle godine, a odnose se na troškove kupnje i izvlaštenja zemljišta potrebnih za gradnju vodnih građevina.

Rashodi za građevinske objekte (šifra 421) ostvareni su u iznosu od 11.415.864,31 EUR,  24,12 % u odnosu na plan, odnosno 40,40 % više u odnosu na isto razdoblje prošle godine i to za ulaganja u vodne građevine zaštite od štetnog djelovanja voda – razvoj sustava zaštite od poplava i drugih oblika štetnog djelovanja voda i ulaganja vezana za projekte navodnjavanja (sustavi izgradnje navodnjavanja) i projekte sufinancirane sredstvima EU-a.

Rashodi Postrojenja i oprema (šifra 422) ostvareni su u iznosu od 1.697.428,21 EUR, 23,08 % u odnosu na plan, odnosno 25,79 % manje u odnosu na isto razdoblje prošle godine i odnose se na rashode za unapređenje sustava za hidrološko praćenje površinskih voda te uspostavu nadzornog upravljačkog sustava na hidrološkim postajama u okviru EU projekta unapređenja negrađevinskih mjera upravljanja rizicima od poplava, nabavku uredske opreme i namještaja, komunikacijske opreme.

Rashodi Ulaganja u računalne programe (šifra 426) ostvareni su u iznosu od 936.664,08 EUR, 42,28 % u odnosu na plan,  odnosno 130,99 % više u odnosu na isto razdoblje prošle godine i odnose se na nadogradnju postojećih informacijskih sustava Hrvatskih voda.

Rashodi za dodatna ulaganja na građevinskim objektima (šifra 451) ostvareni su u iznosu od 27.029.450,62 EUR, 44,35 % u odnosu na plan, odnosno 177,06% više u odnosu na isto razdoblje prošle godine i odnose se na rekonstrukciju i dogradnju vodnih građevina (brana, nasipa, ustava, obaloutvrda, retencija i dr.).

**RAČUN FINANCIRANJA**

**Račun prihoda i rashoda**

|  |  |  |  |
| --- | --- | --- | --- |
| **BROJČANA OZNAKA I NAZIV** | **PLAN 2024.** | **OSTVARENJE/ IZVRŠENJE 1.-6. 2024.** | **INDEKS** |
| 1 | 2 | 3 | 4=3/2 |
| UKUPNI PRIHODI | 793.354.444 | 262.973.485 | 33,1 |
| UKUPNI RASHODI | 828.393.265 | 263.675.348 | 31,8 |
| **RAZLIKA - VIŠAK/MANJAK** | **-35.038.821** | **-701.863** | **2,0** |

**Račun financiranja**

|  |  |  |  |
| --- | --- | --- | --- |
| **BROJČANA OZNAKA I NAZIV** | **PLAN 2024.** | **OSTVARENJE/ IZVRŠENJE 1.-6. 2024.** | **INDEKS** |
| 1 | 2 | 3 | 4=3/2 |
| 8 PRIMICI OD FINANCIJSKE IMOVINE I ZADUŽIVANJA | 62.246.997 | 35.000.000 | 56,2 |
| 5 IZDACI ZA FINANCIJSKU IMOVINU I OTPLATE ZAJMOVA | 27.208.176 | 15.099.168 | 55,5 |
| **RAZLIKA PRIMITAKA I IZDATAKA** | **35.038.821** | **19.900.832** | **56,8** |
| PRIJENOS SREDSTAVA IZ PRETHODNE GODINE | 0 | 511.966 |  |
| PRIJENOS SREDSTAVA U SLJEDEĆE RAZDOBLJE | 0 | -19.710.936 |  |
| NETO FINANCIRANJE | 35.038.821 | 701.863 | 2,0 |
| **VIŠAK/MANJAK + NETO FINANCIRANJE** | **0** | **0** |  |

**Primici od financijske imovine i zaduživanja** (šifra 8) ostvareni su iznosom od 35.000.000,00 EUR, 56,23 % u odnosu na plan, odnosno 40,00 % više u odnosu na isto razdoblje prošle godine, a odnose se na zaduživanje kod tuzemnih kreditnih institucija izvan javnog sektora (Zagrebačka baka d.d.) sukladno potrebi osiguranja dodatnog izvora financiranja za pokriće rashoda sukladno Financijskom planu za 2024. godinu.

Zaduživanje je provedeno uz suglasnost Vlade Republike Hrvatske.

**Izdaci za financijsku imovinu i otplate zajmova** (šifra 5) ostvareni su u iznosu od 15.099.167,58 EUR,55,49 % u odnosu na plan, odnosno 42,23 % manje u odnosu na isto razdoblje prošle godine, a odnose se na otplatu glavnice primljenih kredita i zajmova (šifra 54). Otplata glavnice HBOR kredita u iznosu 1.592.671,72 EUR, otplata glavnice kredita Erste & Steiermarkische bank d.d. Rijeka u iznosu 6.378.377,89 EUR te otplate glavnice primljenih zajmova od državnog proračuna (EIB, CEB) u iznosu 7.128.117,97 EUR.

PRIJENOS SREDSTAVA

Hrvatske vode u 2024. godinu raspoređuju iznos od 511.966,06 EUR. Hrvatske vode na dan 30.6.2024. prenose 19.710.935,77 EUR u iduće razdoblje, a odnose se na vlastita sredstva te će se koristiti za redovnu djelatnost.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Zaduživanje na domaćem tržištu kapitala provedeno je uz suglasnost Vlade Republike Hrvatske kod kreditora Zagrebačka banka d.d. sukladno potrebi osiguranja dodatnog izvora financiranja za pokriće rashoda predviđenih Financijskim planom za 2024. godinu u iznosu 62.246.997,00 EUR s rokom korištenja do 31.12.2024. godine. Rok otplate kredita je 8 godina uz poček od 2 godine, u jednakim polugodišnjim ratama uz fiksnu kamatnu stopu 2,63 % godišnje.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Hrvatske vode u izvještajnom razdoblju nemaju dana ni protestirana jamstva.